Велимир Хлебников
Там, където свиристели…

Превод от руски: Никола Инджов, —

chitanka.info

Там, където свиристели

пееха в елхите бели,

пролетели, отлетели

ято леки времири.

Там, където са шумели

тихичко елхите бели

песнопойци са пропели

и над тях са пролетели

ято леки времири.

В хаоса от сенки скрили

сън ли, багри ли, искри ли,

но кръжили и звънели

ято леки времири,

ято леки времири!

Песнопойна, песнорунна,

ти в душата ми си струна,

а в сърцето ми — прибой си.

Хайде, звънки песнопойци,

времирите да възславим!

1908

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.